Santalen

Santalen var et magasin for Den norske Santalmisjon. Bladet utkom med varierende periodisitet fra 1883 til 2001. Tidsskriftets fokus var internasjonalt misjons- og humanitært arbeid, opprinnelig blant santalfolket i India.

Santalen ble grunnlagt i 1883 av teologen og skolemannen Bernhard Cathrinus Pauss, som var redaktør frem til sin død i 1907. Han ledet også sentralkomiteen i Den norske Santalmisjon fra 1887. Henriette Pauss var fra starten involvert i redigeringen av bladet, og var deretter ansvarlig redaktør fra 1907 til 1912. Fra 1908 ble Ivar Holsvik ansatt som Santalmisjonens sekretær, og fungerte også som redaksjonssekretær for Santalen. Etterhvert ble det tradisjon for at Santalmisjonens generalsekretær var redaktør. Bladet gikk i 1912 over fra gotiske til latinske bokstaver.Johan Nyhagen, Santalmisjonens historie; med særlig henblikk på utviklingen i India og Norge, bd. 2, Oslo, 1968, bl.a. s. 51ff og s. 302ff

Santalmisjonen fusjonerte til Normisjon i 2001, og de to bladene Normisjon overtok, Santalen og For Fattig og Rik, ble slått sammen under navnet Agenda 3:16.

Opplag
Et halvt år etter oppstarten var opplaget ca. 2500 og etter få år hadde det steget til ca. 5000. Per 1977 var opplaget 14 000.Visjoner fra en postkasse : en bok om misjonsbladene i Norge : norske misjonsblader 150 år, Oslo Luther, 1977, s. 89

Redaktører

Bernhard Cathrinus Pauss (1883–1907)Tveterås, Harald L., Norske tidsskrifter : bibliografi over periodiske skrifter i Norge inntil 1920, Oslo, Universitetsbiblioteket, 1984, s. 53
Henriette Pauss (1907–1912)
Joh. Baklund (1912–1916)
Magnus Alfred Waaler (1914–1925)
J. Kvistad (1925–1930)
J.J. Ofstad (1930–)
Reidar Svoren (1969–?)

Assisterende redaktører/redaksjonssekretærer
Henriette Pauss (1883–1907)
Ivar Holsvik (1908–1912)
Ernst Hallen (1931–)

Referanser

Kategori:Den norske Santalmisjon
Kategori:Nedlagte norske tidsskrifter
Kategori:Norske kristne tidsskrifter
Kategori:Publikasjoner etablert i 1883
Kategori:1883 i Norge
Kategori:Publikasjoner nedlagt i 2001